cyanic-selkie/wikianc huggingface dataset:
Sayyor syujetlar nazariyasi
Sayyor syujetlar nazariyasi, migratsion nazariya — xalq ogʻzaki poetik ijodidagi nazariya. Oʻzlashtirish nazariyasi deb ham yuritiladi. 1859-yilda nemis faylasufi, Gyottingen universitetining professor T. Benfey (1809—1881) asos solgan. Rossiyadagi tarafdorlari: A. N. Pipin (18331904), V.F. Stasov (1824—1906) va boshqa Sayyor syujetlar nazariyasin. turli xalqlar folkloridagi syujet, motiv, uslub va obrazlardagi oʻxshashliklarni ogʻzaki va kitobiy yoʻl bilan bir yoki bir necha manbadan tarqalgani bilan izohlab, ularni bir xalqdan ikkinchi xalqning shunchaki oʻzlashtirishi deb, bir yoklama talqin qilgan. Bu nazariya tarafdorlari Yevropa va boshqa xalqlar ertaklarining hind ertaklariga oʻxshashligiga tayanib, ularning asosida "Gipopadesha" va "Panchatantra" nomli qad. hind toʻplamlari yotadi, degan xulosaga kelganlar. Aniq faktlarga asoslanish, folklor asarlarining tarqalish arealini oʻrganish, syujet va motivlarning har bir xalq tomonidan qayta ishlanishini qayd etish, xalqlar oʻrtasida oʻzaro madaniy aloqalarning mavjudligini taʼkidlash Sayyor syujetlar nazariyasin.ning yutuklari boʻlgan. Ammo har bir xalq ijodidagi folklor asarlarining faqat boshqa, nisbatan qadimiyroq xalqlar poetik ijodining taʼsiri, deb koʻrsatish mazkur xalqlarning milliy yutuklarini, ijod qobiliyatini inkor qiladi. Bu kamchilikni Antropologik maktab tarafdorlari maʼlum darajada tuzatdilar.
Gu Chao
Klubdagi faoliyati
2015-yil 31-dekabrda Gu besh yillik shartnoma asosida Xitoy Superligasining „Jiangsu Suning“ klubiga oʻtgan. U mavsum boshida Zhang Sipeng uchun zaxira oʻyinchisi sifatida oʻynagan. Gu Jiangsu uchun debyutini 2016-yilning 9-aprelida Henan Jianyega qarshi oʻyinda (1:0) oʻtkazgan. U oʻyindan soʻng klubning birinchi tanlov darvozaboniga aylangan. 2020-yilgi Xitoy Superligasi oxirida u klubga chempionlikni qoʻlga kiritishga yordam bergan.
2021-yil 15-mart kuni Gu Hangzhouga qaytib, ikkinchi divizion vakili „Zhejiang Pro“ klubiga bepul transfer qilingan. Oʻzining birinchi mavsumida u tezda oʻzini jamoaning asosiy aʼzosi sifatida koʻrsatgan, klub 2021-yilgi turnir oxirida yuqori divizionga koʻtarilgan.
Xalqaro faoliyat
Gu 2018-yilgi JCh-2018 saralash bosqichi — OFK 3-turida Janubiy Koreya va Eronga qarshi oʻyin uchun Xitoy terma jamoasiga chaqirilgan. Gu Xitoy terma jamoasidagi debyutini 2016-yilning 6-sentyabr kuni Eronga qarshi oʻyinda (0:0) oʻtkazgan va 12-daqiqada Zeng Cheng jarohati tufayli uning oʻrniga maydonga tushgan.
Klub
Shanghai East Asia
Jiangsu Suning
Geliotexnika (jurnal)
"GELIOTEXNIKA" - Oʻzbekistan Fanlar akademiyasining xalqaro ilmiy texnika jurnali. 1965 yildan nashr qilina boshlagan. Ikki oyda bir marta rus tilida chiqariladi. "G." "Allerton Press" Inc firmasi (AQSH) tomonidan ingliz tiliga oʻgirilib nashr qilinadi va butun dunyoga tarqatiladi. Jurnal quyosh radiatsiyasi va uning konsentratsiyasi (toʻplanishi)ga doir tadqiqotlar, kuchli nur oqimlarining moddalarga taʼsiri, quyosh energiyasini boshqa tur energiyaga aylantirish, undan texnikada, tibbiyotda, qishloq xoʻjaligida, turmushda, kommunal, jamoat va turar joy binolarini isitish va issiq suv bilan taʼminlashda foydalanish, ekologik jihatdan toza energiya (quyosh, shamol energiyasi, geotermal energiya) manbalarining hozirgi sharoit va kelgusidagi ahamiyati haqidagi maqolalarni chop etadi. "G." geliotexnika hamda unga aloqador fan va texnika sohalarining yutuqlari, rivojlanish istiqbollari toʻgrisidagi, geliotexnika boʻyicha asboblar, mashinalar va qurilmalarning yangi konstruksiyalari haqidagi xabarlarni yoritadi. Jurnal sahifalarida MDH davlatlari, AQSH, Fransiya, Belgiya, Germaniya, Turkiya, Pokiston, Isroil, Misr, Hindiston, Efiopiya va b. davlatlar olimlarining maqolalari ham berib boriladi. "G." bosh muharrirlari: U. O. Oripov (1965—76), S. A. Azimov (1977-88), M. S. Saidov (1989 yildan). Adadi 156 dona (1998).
Kipp effekti
Kipp effekti (latent effekti) — metallograf bosib chiqarish yordamida yashirin tasvirlarni yaratish usulidir. Varaq aks ettirilgan yorugʻlikda oʻtkir burchak ostida koʻrilganda tasvir koʻrinish imkoniyatiga ega boʻladi. Ushbu effektga bir xil relyefli kichik kenglikdagi parallel chiziqlarning yashirin (latent) tasviri tufayli erishiladi. Bu relyefda oldingi chiziklar fon chiziqlariga perpendikulyar holda joylashadi.
Banknotning yoʻnalishiga qarab tasvirlar toʻqroq yoki och boʻlishi mumkin. Effekt qimmatli qogʻozlarni qalbakilashtirishdan himoya qilish usullaridan biri sifatida ishlatiladi. Koʻrish burchagiga qarab oldingi yoki orqa fon ochroq tusda boʻladi. Ushbu xavfsizlik elementining kamchiligi oddiy foydalanuvchi uchun uni payqash oson emasligidir.
Kipp effekti, masalan, Rossiya rublida qoʻllaniladi. Shunday qilib 100 rubllik banknotning old tomonining pastki qismida burchakdan qaralganda PP harflari paydo boʻlib, ular yoʻnalishiga qarab toʻqroq yoki ochroq rangga aylanadi.
Geliotrop (maʼnolari)
Geliotrop:
Nocenkansari
Notsenkansari, ( 宁金抗沙峰 ) — Himoloy togʻlarining markaziy qismidagi choʻqqi, Tibet platosidagi baland choʻqqi, balandligi — 7208 m (boshqa manbalar boʻyicha 7206 m). U Himoloyning boshqa baland cho'qqilaridan ajratilgan: Kangphu Kang (7204 m) va Tongshanjiabu (7207 m) janubdan 85 kilometr uzoqlikda joylashgan. Tibetda joylashgan. Norin Kang - dunyodagi 105-eng baland cho'qqi.
Notsenkansari Karo-La guruhidagi eng baland cho'qqi, Brahmaputra (Tsangpo) va Yuqori Himoloy tog'lari o'rtasida joylashgan. Guruhga, shuningdek, Kaluksung (6674 m) va boshqa bir qancha kam ma'lum bo'lgan olti ming kishi kiradi, ularning aksariyati ko'tarilmagan. Guruhning sharqida Tibetning katta muqaddas ko'llaridan biri bo'lgan katta manzarali Yamdjoyum-Tso ko'li (Yamdrok Yumtso ko'li) joylashgan.
Daniel Bachmann
Daniel Bachmann (1994-yil 9-iyulda tugʻilgan) — avstriyalik professional futbolchi. Daniel Bachmann „Watford“ futbol klubi va Avstriya milliy futbol terma jamoasida darvozabon sifatida oʻynaydi.
Daniel Bachmann oʻz faoliyatini 2011-yilda „Stoke City“ futbol klubida boshlagan. „Stoke“ klubidagi faoliyati davomida Daniel Bachmann „Wrexham“, Shotlandiyaning „Ross County“ va „Bury“ futbol klublariga ijaraga berilgan. Daniel Bachmann 2017-yilda „Watford“ futbol klubi tarkibiga qoʻshilgan va 2018—2019-yilgi mavsumni „Kilmarnock“ futbol klubida ijara asosida oʻtkazgan.
Stoke City
Daniel Bachmann 2011-yilning yozida Avstriyaning „Wien“ futbol klubidan Angliyaning „Stoke City“ futbol klubiga oʻtgan edi. Daniel Bachmann „Stoke“ futbol klubining 18 va 21 yoshgacha boʻlgan yoshlar jamoasi bilan oʻynadi va 2014-yil 5-avgustda „Wrexham“ futbol klubi jamoasiga ijara asosida qoʻshildi.
Daniel Bachmann 2015-yil iyul oyida Shotlandiya Premer-ligasining „Ross County“ futbol klubiga olti oylik ijara asosida qoʻshildi. Daniel Bachmann klub bilan ilk oʻyinini 2015-yilning 8-avgustida oʻtkazdi va jarohat olgan darvozabon Scott Fox oʻrniga „Hamilton Academical“ futbol klubiga qarshi oʻyinda maydonga tushdi. 2015-yilning 28-oktyabrida Daniel Bachmann „Bury“ futbol klubi tarkibiga bir oylik ijara asosida qoʻshildi.
Daniel Bachmann 2016-yilning iyul oyida „Stoke“ futbol klubi bilan yana bir yillik shartnomaga imzo chekdi. Daniel Bachmann 2016—2017-yilgi mavsum oxirida „Stoke“ futbol klubini tark etdi.
Watford
2017-yilning 1-iyulida Daniel Bachmann „Watford“ futbol klubi bilan uch yillik shartnoma imzoladi.
2018-yilning 8-avgustida Daniel Bachmann Shotlandiya Premer-ligasi vakili „Kilmarnock“ futbol klubi jamoasiga mavsumiy ijara shartnomasi asosida qoʻshildi.
2021-yilning 14-avgustida Daniel Bachmann Premer-ligadagi birinchi oʻyinini „Watford“ futbol klubi tarkibida „Aston Villa“ futbol klubiga qarshi oʻtkazdi va unda „Watford“ klubi 3:2 hisobida gʻalaba qozondi.
Xalqaro oʻyinlardagi faoliyati
Daniel Bachmann Avstriyaning 16 yoshgacha boʻlgan oʻsmirlar milliy futbol terma jamoasi safida xalqaro oʻyinlarda Avstriya sharafini himoya qilgan. Keyinchalik Daniel Bachmann Avstriyaning 17 yoshgacha, 18 yoshgacha, 19 yoshgacha va 21 yoshgacha boʻlgan oʻsmirlar milliy futbol terma jamoalari tarkibiga chaqirilgan.
Sayyor teatr
Sayyor teatr — oʻzining doimiy sahnasiga ega boʻlmagan, turli joylarga koʻchib yurib spektakllar koʻrsatadigan teatr. Koʻp mamlakatlarda xalq, teatrlari (mimlar, gistrionlar, skomoroxlar, jumladan, masharabozlar, qiziqchilar va boshqalar) sayyor boʻlgan. 19-asr oxiri — 20-asr boshlari Yevropa va Amerika mamlakatlarida Sayyor teatrlar professional tomosha sanʼatining alohida shakli sifatida keng tarqalgan. 30-yillarda St. ishchiyoshlar teatri, kolxoz — s-z teatrlari misolida rivojlandi. Ikkinchi jahon urushi yillarida Sayyor teatrlar (front teatrlari) qismlarda madaniy xizmat koʻrsatgan.
1918-yil Fargʻonada Hamza boshchiligida tashkil qilinib, 1919-yil Oʻlka siyosiy sayyor truppasiga aylantirilgan teatr ham St. edi. U "Qizil Sharq" agitpoyezdi tarkibida Toshkent, Samarqand, Andijon, Namangan, Fargʻona, Qarshi, Chorjoʻy, Ashxobod va boshqa shaharlarda tomoshalar koʻrsatish bilan birga madaniymaʼrifiy,. targʻibot va tashviqot ishlarini ham olib borgan. 60y.larga kelib Sayyor teatrlar faoliyati toʻxtatildi, ularning ayrimlari viloyat teatrlariga aylantirildi, baʼzilari davlat teatrlariga qoʻshilib ketdi. Sayyor teatrlar faoliyatining hamma bosqichlarida katta siyosiy va madaniy-maʼrifiy rol oʻynagan.
Farhod Zayniyev
Farhod Nuritdinovich Zayniyev(1981-yil 30-iyun, Qarshi, Qashqadaryo viloyati, Oʻzbekiston SSR, SSSR) — oʻzbekistonlik moliyachi va huquqshunos, 2020-yildan boshlab Oʻzbekiston Respublikasi Oliy Majlisi Qonunchilik palatasi deputati. Oʻzbekiston Milliy tiklanish demokratik partiyasi aʼzosi.
Biografiya
Farhod Zayniyev 1981-yil 30-iyunda Qashqadaryo viloyatida tugʻilgan. 2002-yilda Toshkent davlat texnika universitetini, 2004-yilda Toshkent moliya institutini tamomlagan. 2008-yilda Toshkent davlat yuridik universitetining yuridik fakultetini tamomlagan. Millati oʻzbek.
2001—2002-yillarda Oʻzsanoatqurilishbank tezkor boshqaruv boʻlimining mutaxassisi lavozimida faoliyat yuritgan.
2005—2006-yillarda Oʻzbekiston milliy bankida Bank boʻlimlarini boshqarish markazi Agrosanoat kompleksida ishlarni muvofiqlashtirish va maqsadli mablagʻlar monitoringi booʻimi 1-toifali mutaxassisi.
2009—2016-yillarda Naqd pul muomalasi va kassa operatsiyalari boʻlimining boshqaruvchisi boʻlgan.
2016-yilda Oʻzbekiston Respublikasi Milliy bankining Qashqadaryo viloyati filiali boshqaruvchisi lavozimini egallagan.
2020-yilda Oʻzbekiston Respublikasi Oliy Majlisi Qonunchilik palatasi deputati etib saylandi. Oʻzbekiston Milliy tiklanish demokratik partiyasining aʼzosi boʻldi. Sanoat, qurilish va savdo boʻyicha komissiya aʼzosi.
Bobomurod Hamdamov
Bobomurod Hamdamov (Bobomurod Hamdamov) (1940-yil 4-mart, Chorjoʻ, Turkmaniston SSR, SSSR) — sovet, oʻzbek va turkman xonandasi, Oʻzbekiston SSR, Turkmaniston SSR va Qoraqalpogʻiston Respublikasi xalq artisti. O‘zbek sanʼatining klassik hofizi va ustozi, „Doʻstlik“ ordeni sohibi.
Biografiyasi
Bomurod Hamdamov 1940-yilda Turkmaniston SSRning Chorjoʻ shahrida tug‘ilgan. Bolaligidan qoʻshiq aytishni yaxshi koʻrgan. Asosan u 4 tilda: o‘zbek, turkman, tojik va hind tilida xalq qo‘shiqlari ni ijro etgan.
Yubileyi
2010-yilda O‘zbekistonda Hamdamovning ikki yubileyi keng nishonlandi: ijodining 50-yilligi va tavalludining 70-yilligi.
Xalqaro jamiyatdagi nufuzi
Hamdamov mashhur aktyor Raj Kapur bilan doʻstona munosabatda boʻlgan. U bilan Moskva (1967-yil) va Toshkentdagi kinofestivallarda uchrashib samimiy muqolot qilgan.
Bobomurod Hamdamov Turkmaniston va Tojikiston Respublikalarida muntazam konsert dasturlarini berib kelgan.
Jamiyatdagi nufuzi
Ustoz sanʼatkor koʻp yillik tanaffusdan soʻng 2016-yil sentyabrda yana katta sahnaga qaytib, o‘z muxlislarini ijodi bilan xushnud etib kelmoqda.
Geliotexnika
Geliotexnika (gelio... va texnika) — texnikaning quyosh nurlarini amalda foydalanish uchun qulay boʻlgan boshqa tur energiyaga aylantirish bilan shugʻullanadigan sohasi; quyosh energiyasidan texnik maksadlarda foydalanish usullari haqidagi fan. Yer sirtiga yetib keladigan quyosh nurlari juda katta issiqpik manbai hisoblanadi. Ana shu manbadan samarali foydalanish usullarini topish, turli qurilmalar, energiya manbalarini yaratish G.ning asosiy vazifasi. Quyosh yiliga 1800 dan 3000 soatgacha nur sochib turadigan joylarda gelioqurilmalar va gelio-energetika st-yalaridan foydalanish natijasida koʻp miqdorda yoqilgʻi va energiya tejaladi. Lekin bunday qurilma va stansiyalarni butun yil mobaynida birday ishlatib boʻlmasligi ulardan foydalanishni qiyinlashtiradi. Shunga qaramay, dunyoning koʻpgina mamlakatlarida, shu jumladan Oʻzbekistonda G.ga oid tadqiqrtlar olib borilmoqda. Mas, Oʻzbekistan FA Energetika va avtomatika institutida, Oʻzbekiston FA "Fizika-Quyosh" IICHBning Fizika-texnika va Materialshunoslik institutlarida G.ga oid ishlar bajariladi. "Fizika-Quyosh" IICHBga qarashli Fizika-texnika va Materialshunoslik institutlarida, Oʻzbekistan FA Energetika va avtomatika instituti va Oʻzbekiston Respublikasining bir qancha oliy oʻquv yurtlarida Quyosh energiyasidan foydalanib binolarni issiq suv bilan taʼminlash, quyosh oshxonasi yaratish, uylarni isitish, kam quvvatli isteʼmolchilarni elektr energiyasi bilan taʼminlash, Toshkent viloyatining Parkent tumanida issiqlik quvvati 1 MVt boʻlgan katta quyosh san don i yordamida yuqori temperatura sharoitida ilmiy tadqiqot ishlari amalga oshiriladi. Respublikada fundamental fanlar taraqqiyotiga aloxida eʼtibor berilmokda. Materialshunoslik ilmiy tadqiqot instituti yuqori zichlikka va har xil spektrga ega boʻlgan nurlanishlarni moddalar bilan oʻzaro taʼsiri, quyosh sandonida issiqqa chidamli materiallarni sintez qilish, issiqqa va ishqalanishga chidamli elektr izolyatsiya xossalariga ega boʻlgan materiallar fizika-kimyoviy texnologiyalarini yaratish va b. boʻyicha ilmiy ishlar olib bormoqda. Quyosh sandoni yordamida qoʻshilmalari boʻlmagan toza metallar eritib olinadi. Quyosh energetikasining kelajagi porloq. Quyosh va vodorod energetikasi ekologik toza, qulay, shovqinsiz va cheksiz. Olib borilayotgan ilmiy izlanishlar natijasida quyosh kosmik elektr stansiyalari va quyosh nuridan foydalanib ishlovchi turli qurilmalar va avtomobillar ishlab chiqarilmoqda. Kuchma quyosh elektr stansiyalarini koʻplab yaratish ishlari tezlashtirilmoqda, ayniqsa koʻchma quyosh elektrolizyorlarini yaratish va ulardan foydalanish ekologik toza vodorod energiyasini olishga yordam beradi.
Rabon Avezov.
Geliotrop (mineral)
Geliotrop — bezak buyumlari tayyorlanadigan oʻrtacha qimmatbaho mineral, xalsedonnit bir turi. Rangi toʻq yashil, och-qizil dogʻlari bor. G.dan moʻʼjaz idish, quticha, vaza va h. k. ishlanadi.
Giampaolo Pazzini
Giampaolo Pazzini (1984-yil 2-avgustda tugʻilgan) — sobiq italiyalik professional futbolchi. Giampaolo Pazzini faoliyati davomida hujumchi sifatida oʻynagan.
Giampaolo Pazzini faoliyatining koʻp qismini A Seriyada „Atalanta“, „Fiorentina“, „Sampdoria“, „Inter“ va "Milan " va „Hellas Verona“ klublarida oʻtkazdi. Giampaolo Pazzini shuningdek, B Seriyaning birinchi va oxirgi oʻrinlaridagi klublarida ham oʻyngan. Giampaolo Pazzini ayniqsa, jarima maydonchasida toʻp bilan muomala qilishi, havodagi mahorati va boshi bilan gol urishdagi ajoyib qobiliyati bilan mashhur hisoblanadi.
Sobiq italiyalik futbolchi Giampaolo Pazzini faoliyati davomida jami 25 ta oʻyin oʻtkazdi va 2010-yilgi FIFA Jahon chempionatida oʻz mamlakatini himoya qildi.
Klublardagi oʻyin faoliyati
link=//upload.wikimedia.org/wikipedia/commons/thumb/3/3e/Giampaolo_Pazzini_2.jpg/170px-Giampaolo_Pazzini_2.jpg|left|thumb| Pazzini „Fiorentina“ klubi bilan 2007-yilda
Dastlabki faoliyati
Pesciada tugʻilgan Giampaolo Pazzini oʻz faoliyatini „Atalanta“ klubida boshlagan. Giampaolo Pazzini klub safida 2003-yilda professional debyut qilgan va tezda istiqbolli yigit sifatida paydo boʻlgan. Giampaolo Pazzini „Atalanta“ klubi safida ikki mavsum davomida jami 12 ta gol urdi (shundan 3 tasi A Seriya darajasida). Giampaolo Pazzini chap qanot himoyachisi pozitsiyasidan hujumchi pozitsiyasiga oʻtdi.
Fiorentina
Giampaolo Pazzini „Fiorentina“ klubiga 2005-yilning yanvarida „Atalanta“ klubidan 6 million yevro evaziga oʻtgan edi. Birinchi mavsumda Giampaolo Pazzini toʻrtta oʻyinda oʻnta gol urdi. Lekin klub bosh murabbiyi Cezare Prandellining jamoa tarkibini shakllantirish rejalarida Giampaolo Pazziniga boʻsh joy topilmadi. Shuning uchun jamoa safida asosiy hujumchi sifatida Luca Toni, ikkinchi hujumchilar sifatida Giampaolo Pazzini va Valeri Bojinovlar harakat qilishdi.
„Milan“ klubining sobiq hujumchisi Alberto Gilardinoning „Fiorentina“ klubi tarkibiga kelib qoʻshilishi bilan bosh murabbiy Prandelli Adrian Mutu va Gilardinoni asosiy hujumchi sifatida tanlab oldi. Shundan soʻng Giampaolo Pazzini zaxiraga olindi.
Sampdoria
link=//upload.wikimedia.org/wikipedia/commons/thumb/6/61/Giampaolo_Pazzini_5.jpg/170px-Giampaolo_Pazzini_5.jpg|left|thumb| Pazzini „Sampdoria“ klubi bilan Cheklangan asosiy jamoa imkoniyatlari natijasida Giampaolo Pazzini 2008-yilning yanvarida 9 million yevro evaziga „Sampdoria“ klubiga oʻtishga rozilik bildirdi.
Giampaolo Pazzini Italiya kubogi doirasida „Udinese“ klubiga qarshi oʻyinda birinchi marta bluserxiati bilan raqib darvozasini ishgʻol qildi. Giampaolo Pazzini A Seriyadagi ilk golini yangi jamoasi bilan 2009-yil 1-fevralda „Chievo“ klubiga qarshi oʻyinda kiritgan va oʻyinda 1:1 hisobidagi durang natija qayd etilgan. Giampaolo Pazzinining muvaffaqiyatli yurishlari Italiya kubogi doirasida Italiya chempioni „Internasionale“ klubiga qarshi oʻyinda (3:0), „Sampdoria“ klubiga qarshi oʻyinda (birinchi dubli) va (ketma-ket ikkinchi dubli) A Seriyaning „Roma“ klubiga qarshi uchrashuvida (2:2) davom etdi. Giampaolo Pazzini hujum chizigʻida jamoadoshi Antonio Cassano bilan yaxshi birlashdi va A Seriyadagi mavsumning eng samarali hamkorliklaridan birini tashkil etdi. Bu juftlik 1980-yillarning oxiri va 1990-yillarning boshidagi „Sampdoria“ klubining sobiq Gianluca Vialli va Roberto Mancini juftliklari bilan solishtirildi. Oʻshanda Giampaolo Pazzini eng yaxshi italiyalik hujumchilardan biri hisoblangan.
26-sentyabr kuni Giampaolo Pazzini jamoasining „Inter“ klubiga qarshi oʻyinida gʻalaba golini kiritadi. Ushbu oʻyinda gʻalaba qozongan „Sampdoria“ klubi 1991-yildan beri birinchi marotaba turnir jadvalini boshqara oldi.
Inter Milan
link=//upload.wikimedia.org/wikipedia/commons/thumb/a/a5/Giampaolo_Pazzini_FC_Internazionale.jpg/170px-Giampaolo_Pazzini_FC_Internazionale.jpg|thumb| Pazzini „ [[Internazionale Milano (futbol klubi)|Inter“ bilan 2012-yilda]] Giampaolo Pazzini Italiya chempioni „Inter“ klubiga 2011-yil 28-yanvarda toʻrt yarim yillik shartnoma asosida qoʻshildi (Jonathan Biabiany shartnomaning bir qismi sifatida qarama-qarshi yoʻnalishda harakat qildi, Giampaolo Pazzini 19 million yevroga, Biabiany esa 7 million yevroga baholangan). Giampaolo Pazzini „Inter“ klubi bilan debyut oʻyinida dubl qayd etdi. Giampaolo Pazzini shundan soʻng „Palermo“ klubi ustidan 3:2 hisobida gʻalaba qozonilgan oʻyinda va „Bari“ klubiga qarshi ikkinchi oʻyinda bittadan gol urdi. Shuningdek, Giampaolo Pazzini 2011-yil 16-fevralda „Fiorentina“klubiga qarshi oʻyinda (1:2) gʻalaba toʻpini kiritgan. 2011-yilning 30-aprelida Giampaolo Pazzini „Cesena“ klubi bilan boʻlgan uchrashuvda qoʻshib berilgan vaqtda ikkita gol urib jamoasining gʻalaba qozonishiga yordam berdi (2:1). 2011-yil 22-mayda Giampaolo Pazzini „Inter“ klubining „Catania“ klubi ustidan 3:1 hisobida gʻalaba qozongan oʻyinida yana ikkita gol urdi.
Giampaolo Pazzini 2011—2012-yilgi mavsumni zaif notada boshladi. Giampaolo Pazzini jamoadoshi Yuto Nagatomoning „SSKA“ klubiga qarshi safarda 3:2 hisobida gʻalaba qozongan driblingidan soʻng gol ura boshladi. Keyinchalik Giampaolo Pazzini „Fiorentina“ga qarshi oʻyinda „Inter“ning 2:0 hisobidagi gʻalabasiga katta hissa qoʻshdi va oʻz nomini tabloga yozdirib qoʻydi. Giampaolo Pazzini oʻsha oyning oxirida „Lecce“ klubiga qarshi oʻyinda bitta gol urdi. Shundan soʻng Giampaolo Pazzini „Inter“ klubining 2012-yilgi kalendar yilining birinchi oʻyinida "Parma „ klubiga qarshi oʻyinda (5:0) gol urdi. Jamoadoshi Diego Militoning ajoyib formasi va qisman boshqaruv imtiyozlari va tarkib tanlashda barqarorlik yoʻqligi tufayli Giampaolo Pazzini 2011—2012-yilgi mavsumda „Inter“ safida zaxiradan oʻrinbosar sifatida koʻpchilik oʻyinlarini oʻtkazdi. Shunday qilib, Pazzini mavsum davomida A Seriyada atigi beshta gol urishga muvaffaq boʻldi.
Milan
Nerazzurrilar tomonidan transfer roʻyxatiga kiritilganidan soʻng Giampaolo Pazzini Antonio Cassano va nerazzurrilar foydasiga 7,5 million yevro tovon puli evaziga 2012-yilning 22-avgustida „Milan“ klubi tarkibiga qoʻshildi (Giampaolo Pazzini 13 million yevroga, Cassano esa 5,5 million yevroga belgilandi).
2012-yilning 24-avgustida Giampaolo Pazzini “La Gazzetta dello Sport" nashriga „Inter“ klubida boʻlib oʻtgan voqea haqida shunday dedi: „Men derbi va boshqa koʻplab oʻyinlarda hal qiluvchi omil boʻlishni orzu qilaman. Men baʼzi narsalarni aytishim mumkin edi, lekin bundan soʻng kelib chiqadigan janjal bir necha kun davom etadi va men buni hozirdan his qilyapman. Yozgi yigʻin oldidan kechasi menga qoʻngʻiroq qilishib, jamoadan tashqarida ekanligimni aytishdi, ertasi kuni esa menga: „Siz hech bir oʻrtoqlik oʻyinida oʻynamaysiz“, deyishdi. Shundan soʻng menda yomon kayfiyat paydo boʻldi, lekin endi men faqat kelajakka qarayman.“ Men juda gʻayratliman, chunki men salbiy yilni yakunlayapman", deb tushuntirdi Pazzini. „Men hamma narsani toʻgʻrilab, xalqaro miqyosdagi (besh oy oldingi pozitsiyam) oʻyinchi pozitsiyasiga qaytishni juda xohlayman. Men Prandelli qoʻngʻiroq qilishni orzu qilaman.“ Cassanoni „Inter“ klubiga olib kelgan almashinuv haqida Giampaolo Pazzini shunday dedi: "Antonio va men „Sampdoria“ klubiga kelib qoʻshilgan vaqtimizdan beri doʻstmiz. Bir gazetaning birinchi sahifasida bu kelishuv haqida oʻqiganimda, men unga qoʻngʻiroq qildim va hazil qildim: "Mana, bu kunlarda sizning ismingizni birinchi sahifaga chiqarishim kerak. . .' Ammo „Inter“ klubidagi yigʻin paytida Giampaolo Pazzini oʻzining yaqin orada klubdan ketishini muxlislarga eʼlon qildi. „Bu hech qanday kutilmagan holat emas edi, men xotirjam va sovuqqon edim. Men bir nechta bayonotlar berdim, — tushuntirdi u, — chunki men bu haqda hamma narsani bilardim. Oʻsha gapimdan keyin jamoadan haydalganimni oʻqidim, lekin bu haqiqat emas. Men allaqachon qaror qilgan edim va bu bayonot oʻz-oʻzidan paydo boʻldi. Men buni kutmagan edim, lekin ular qaror qabul qilishdi. „Milan“ eng zoʻr va men boshimni baland koʻtara olaman“.
1-sentyabr kuni Giampaolo Pazzini ikkinchi marta (lekin birinchi toʻliq debyutida) „Milan“ klubining „Bologna“ klubi ustidan 3:1 hisobida gʻalaba qozongan oʻyinida xet-trik qayd etdi. Oʻyindan soʻng Giampaolo Pazzini oʻzining oʻyin uslubini milanlik futbol afsonasi Filippo Indzaghi bilan taqqosladi. 2012-yilning 3-noyabrida Giampaolo Pazzini „Milan“ klubining „Chievo“ klubi ustidan 5:1 hisobidagi ajoyib gʻalabasi bilan oʻyinida qoʻshib berilgan vaqtda jamoasining yakuniy golini raqib darvozasiga kiritdi. Bu bilan Giampaolo Pazzini sentyabr oyida xet-trik qilganidan keyin birinchi marotaba raqib darvozasini ishgʻol qildi. 2013-yilning 2-martida Giampaolo Pazzini „Lazio“ klubi ustidan qozonilgan gʻalabada ikkita muhim gol urdi va bu natija „Milan“ klubini A Seriya jadvalida uchinchi oʻringa olib chiqdi va „Lazio“ klubidan oʻzib ketdi. 28-aprel kuni Giampaolo Pazzini zaxiradan maydonga tushdi va yana bir tezkor dubl qayd etib, A Seriyada oʻz hisobidagi ochkolar sonini 15 taga yetkazdi. Giampaolo Pazzini „Milan“ klubidagi birinchi mavsumini A Seriyada 30 oʻyinda 15 ta gol va 2012—2013-yilgi Italiya kubogida ikkita oʻyinda bitta gol bilan yakunladi.
2015-yil 24-may kuni Giampaolo Pazzini „Torino“ klubiga qarshi oʻyinda (3:0) oʻzining A Seriyadagi 100-golini kiritdi.
Verona
2018-yilning 31-yanvarida Giampaolo Pazzini Ispaniya La Ligasining „Levante“ klubiga 2017—2018-yilgi mavsumning qolgan qismida ijara shartnomasi asosida qoʻshildi. Giampaolo Pazzini 2018-yilning 3-fevralida klub safida debyut oʻyinini oʻtkazdi. „Real Madrid“ klubiga qarshi kechgan oʻyinda Giampaolo Pazzini 77-daqiqada zaxiradan maydonga tushib hisobni tenglashtirdi (2:2).
2019-yilning 15-dekabrida (35 yoshida) Giampaolo Pazzini 2017-yil 30-oktyabrdan beri A Seriyadagi birinchi golini penaltidan kiritdi. Bu gol Giampaolo Pazzinining jamoasiga „Torino“ klubiga qarshi oʻz uyida 3:3 hisobida durang oʻynashga yordam berdi. Giampaolo Pazzini klub tarkibida „S.P.A.L.“, „Lecce“ va „Juventus“ klublariga qarshi kechgan oʻyinlarda ham gol urdi.
21 yoshgacha boʻlgan futbolchilar safida
Giampaolo Pazzini ilgari Italiyaning 21 yoshgacha boʻlgan oʻsmirlar terma jamoasi aʼzosi edi. 2007-yil 24-martda Giampaolo Pazzini yangi "Wembley" stadionida Angliyaning 21 yoshgacha boʻlgan oʻsmirlar terma jamoasi bilan boʻlgan oʻrtoqlik oʻyinida (3:3) birinchi xet-trigini qayd etdi.
Kattalar safida
Giampaolo Pazzini 2009-yil 28-mart kuni Chernogoriya milliy futbol terma jamoasiga qarshi Jahon chempionati saralash oʻyinida Italiya milliy futbol terma jamoasi safida debyut qildi va oʻzining birinchi golini kiritdi. Toʻrt kundan soʻng Giampaolo Pazzini Irlandiya Respublikasi milliy futbol terma jamoasiga qarshi oʻyinda asosiy tarkibdan joy oldi. Giampaolo Pazzini oʻyinning ikkinchi daqiqasida qizil kartochka olib maydondan chetlatildi. Bu Italiya tarixidagi eng tez qoʻlga kiritilgan qizil kartochka boʻldi.
2010-yilda Giampaolo Pazzini Janubiy Afrikada boʻlib oʻtgan FIFA Jahon chempionatida ishtirok etgan.
2011-yil 3-iyunda Giampaolo Pazzini Estoniya milliy futbol terma jamoasiga qarshi saralash oʻyinida milliy terma jamoadagi ikkinchi golini urdi.
Shaxsiy hayoti
2011-yilda Giampaolo Pazzini oʻn yil avval unashtirilgan Silvia Slittiga bilan oila qurdi. Ular Como koʻlidagi CastaDivada turmush qurishdi. Ularning bitta farzandi bor. Tommaso Pazzini ismli oʻgʻil 2011-yil 21-dekabrda tugʻilgan.
Xalqaro
Manba :
Klub
Inter Milan
Xalqaro
Italiya U-19
Botir Zaripov
Botir Komilovich Zaripov (1969-yil 20-noyabr, Gʻijduvon tumani, Buxoro viloyati, Oʻzbekiston SSR, SSSR) — oʻzbekistonlik moliyachi va davlat arbobi. 2020-yil 7-noyabrdan Buxoro viloyati hokimi.
Biografiya
Botir Zaripov 1969-yil 20-noyabrda Buxoro viloyatining Gʻijduvon tumanida tugʻilgan. Millati oʻzbek.
1997-yilda Toshkent moliya institutini moliya va kredit mutaxassisligi boʻyicha tamomlagan. 1990—2008-yillarda respublikaning davlat va tijorat banklarida ishlagan. 2005-yilda Botir Zaripov Buxoro viloyati Markaziy banki boshqaruvchisining inkassa ishlari boʻyicha birinchi oʻrinbosari boʻlgan. Keyinchalik, 2012-yilgacha Oʻzbekiston Markaziy banki raisining oʻrinbosari boʻlib ishlagan. 2012-yilda Markaziy bankning nazorat va tartibga solish departamenti direktori sifatida faoliyat yuritgan.
2013—2015-yillarda Markaziy bank kredit tashkilotlari faoliyatini litsenziyalash va tartibga solish departamenti direktori boʻlgan. Keyingi ikki yil davomida „Agrobank“ ATB boshqaruvi raisining birinchi oʻrinbosari boʻlgan. 2016—2019-yillarda „Oʻzsanoatqurilishmateriallari“ kompaniyasi boshqaruv raisi boʻlgan. 2020-yil 7-noyabrdan buyon Buxoro viloyati hokimi lavozimida ishlab kelmoqda. "Viloyatni boshqarish, odamlarni safarbar qilish oson ish emas. Buni Zaripovning o‘ziyam tushunyapti. Men uni turli lavozimlarda sinaganman, oxirgi uch oyda hokim vazifasini bajaruvchi sifatida sizlar ham sinadingiz. Buxoroning suvini ichib, changini yutib ulg‘aygan yigit viloyat sharoitini yaxshi biladi. eng muhimi, buxoroliklarni yaxshi ko‘radi."
Xastalik
2021-yil 3-iyul kuni Botir Zaripov koronavirusga chalingani haqida xabarlar tarqaldi.
Mukofotlari
Botir Zaripov Oʻzbekiston Respublikasi mustaqilligining 29 yilligi munosabati bilan „Sodiq xizmatlari uchun medali“ bilan taqdirlangan.
Karl Wilhelm von Kupffer
Karl Wilhelm Ritter von Kupffer (tugʻilgandagi ismi Karl Wilhelm Kupffer; 14-noyabr 1829 — 1902-yil 16-dekabr) — oʻz nomi bilan atalgan yulduzsimon makrofag hujayralarini kashf etgan Boltiqboʻyi nemis anatomi.
Akademik karyerasi
U ruhoniy Karl Hermann Kupferning (1797-1860) toʻngʻich oʻgʻli edi. 1854-yilda u Dorpat universitetida tibbiyot fanlari doktori darajasini oldi, u yerda koʻp oʻtmay Friedrich Heinrich Bidderning yordamchisi boʻlib ishladi (1810-1894). 1856-57 yillarda u Vena, Berlin va Göttingenga ilmiy sayohat qildi, u Emil Du Bois-Reymond (1818-1896) va Piter Myuller (1801-1858) bilan birgalikda fiziologiyani chuqurlashtirilgan holda oʻrgandi. Shundan soʻng u Dorpatga qaytib keldi va u yerda keyinchalik dotsent boʻldi. 1866-yilda Kiel universitetining anatomiya kafedrasi etib tayinlandi va bir necha yil oʻtgach, anatomiya professori sifatida Königsbergga koʻchib oʻtdi (1875). 1880-yildan 1901-yilda nafaqaga chiqqunga qadar Kupfer Myunxen universitetida anatomiya kafedrasini boshqargan.
Limon turlari
Limon (Citrus limon) — Rutaceae oilasining gullaydigan oʻsimliklaridagi kichik doimiy yashil daraxtlarning bir turi boʻlib, bu ajoyib va foydali mevaning asil vatani Osiyoda. Birinchi navbatda Shimoliy- Sharqiy Hindiston (Assam) va Shimoliy Myanma hamda Xitoy davlatlaridir. Daraxtning ellipsoid sariq mevasi butun dunyoda pazandalik va oshpazlikka oid boʻlgan maqsadlarda, birinchi navbatda uning sharbati uchun ishlatiladi, yaʼni bu ham pazandalik, ham tozalash uchun ishlatiladi. Pulpa va uning qobigʻi pishirishda ham ishlatiladi. Limon sharbatida taxminan 5 % dan 6 % gacha limon kislotasi mavjud boʻlganligi tufayli, pH 2,2 atrofida boʻladi va unga nordon taʼm beradi. Limon sharbatining oʻziga xos nordon taʼmi, limonad va limonli beze pirogi kabi ichimliklar va ovqatlarning asosiy tarkibiy qismiga aylanadi.
Tarixi
link=//upload.wikimedia.org/wikipedia/commons/thumb/f/f7/Lemon_-_whole_and_split.jpg/220px-Lemon_-_whole_and_split.jpg|thumb| Limon tashqi yuzasi va kesilgan qismi. Limonning kelib chiqishi nomaʼlum, ammo baʼzi ilmiy maʼnbalarga koʻra limon ilk bor Assamda (Hindistonning shimoli -sharqidagi mintaqa), Myanma shimolida yoki Xitoyda oʻstirilgan deb taxmin qilinadi. Limonning genomik tadqiqotiga asoslangan holda, uning achchiq apelsin (nordon apelsin) va sitron oʻrtasidagi gibrid ekanligini koʻrsatdi. Limonlar Evropaga janubiy Italiya yaqinida miloddan avvalgi II asr boshlarida, Qadimgi Rim davrida kirib kelinganligi aniqlangan. Ammo bu fikrlar bahsga sabab boʻladi. Buning dalillari noaniq va zamonaviy nazariyalarga tayanilmagan, limonning butun Oʻrta er dengizi hududida paydo boʻlganligini miloddan avvalgi 100 yilga taqalishini ilgari suradilar. Taxminan eramizning 400-yillarida ular Moorishning Ispaniyadagi bogʻlarga ekilgan. Ular keyinchalik Forsga, soʻngra eramizning 700-yillarida Iroq va Misrga olib kelingan. Limon birinchi marta adabiyotda 10-asrda dehqonchilikka oid arab risolasida qayd etilgan va shuningdek, ilk islom bogʻlarida manzarali oʻsimlik sifatida ishlatilgan. 1000—1150-yillar oraligʻida arab dunyosi va Oʻrta er dengizi mintaqasida keng tarqalgan. Ispaniyaning Andalusiya hududida limon va ohak yetishtirish haqidagi maqola Ibn al-Avvomning 12-asrdagi qishloq xoʻjaligiga oid "Qishloq xoʻjaligi kitobi" nomli risolada keltirilgan.
Evropada ilk bor yirik limon yetishtirish haqidagi gʻoya 15-asrning oʻrtalarida Genuyada boshlangan. Limon keyinchalik Amerika qitʼasiga 1493-yilda Kristofer Kolumb oʻz sayohatlarida Hispaniolaga limon urugʻini olib keladi va olimlarga tanishtiriladi. Shuningdik Ispaniyaning Yangi Dunyo boʻylab zabt etilishi limon urugʻining tarqalishiga yordam berdi. U asosan manzarali oʻsimlik sifatida va mevasidan dorivor maqsadlarda ishlatilgan. Shudan keyin 19-asrda Florida va Kaliforniyada limon eng koʻp ekila boshlaydi.
1747- yilda Jeyms Lindning iskorbit bilan ogʻrigan dengizchilar ustida tajribalar oʻtkaziladi, limon sharbatini ularning ratsioniga qoʻshilishi reja qilinadi, ammo S vitamini hali muhim parhez tarkibiy qismi sifatida maʼlum emas edi.
Limon soʻzining kelib chiqishi Yaqin Sharq maʼnosida ham keladi. Bu soʻz qadimgi fransuzcha limondan, soʻngra Italyancha limondan, Arabcha laymūn yoki līmūn soʻzlaridan va forscha līmūn dan olingan boʻlib, sanskrit tilidan (nimbū, " ohak ") sitrus mevalari uchun umumiy atama boʻlib xizmat qiladi.
Turlari
link=//upload.wikimedia.org/wikipedia/commons/thumb/8/8f/Citrus_x_limon_-_K%C3%B6hler%E2%80%93s_Medizinal-Pflanzen-041.jpg/250px-Citrus_x_limon_-_K%C3%B6hler%E2%80%93s_Medizinal-Pflanzen-041.jpg|thumb|310x310px| Frants Eugen Köhler tomonidan yaratilgan batafsil taksonomik rasm. „Bonnie Brae“ turiga mansub limonning koʻrinishi choʻzinchoq, silliq, ingichka poʻstlogʻli va urugʻsizdir. Ular asosan AQShning San-Diego okrugida yetishtiriladi.
„Evrika“ turiga mansub limon kuchati yil boʻyi yashilligini yuqotmaydi va moʻl-koʻl hosillik beradi, shuningdik u doimiy oʻsib boradi. Bu oddiy supermarket limoni boʻlib, yil davomida meva va gullarni birga ishlab chiqarish xususiyatiga ega ekanligi tufayli „Toʻrt fasl“ (Quatre Saisons) nomi bilan ham tanilgan. Ushbu nav mahalliy xaridorlarga oʻsimlik sifatida ham mavjud. Yashil va sariq rang- barang tashqi teriga ega pushti goʻshtli Evrika limoni ham mavjud.
Lissabon limoni ham Evrikaga juda oʻxshaydi va boshqa oddiy supermarket limonidir. Ammo farqli ravishda liissabon Evrikaga qaraganda yumshoqroq, terisi yupqaroq va urugʻlari kamroq yoki umuman yoʻq boʻladi. Odatda Evrikadan koʻra Lissabon navidan koʻproq sharbat ishlab chiqariladi.
„Femminello Sent Tereza“ yoki „Sorrento“ nomli limon navlari asosan Italiyada paydo boʻlgan. Bu mevaning qobiq qismida limon moylari koʻp boʻlganligi tufayli bu limoncello tayyorlashda anʼanaviy ravishda ishlatiladigan navlardan biridir.
Oziqlanish va fitokimyoviy moddalar
Limon S vitaminining boy manbai boʻlganligi tufayli 100 g maʼlumot miqdorida kunlik qiymatning 64 foizini taʼminlaydi. Boshqa muhim oziq moddalar tarkibida esa biroz kam.
Pazandachilikda foydalanish
Maʼlimki, limon sharbati va qobigʻi turli xil ovqatlar va ichimliklarda ishlatiladi. 1 dona butun limondan marmelad, limon tvorogi va limon likyori tayyorlanadi va bu ajoyib gʻoya. Limon boʻlaklari va limon qobigʻi ovqat va ichimliklar uchun garnitür sifatida ishlatiladi. Limon qobigʻi hamda mevaning maydalangan tashqi qobigʻi asosan pishirilgan mahsulotlar, pudinglar, guruch va boshqa mahsulotlarga lazzat qoʻshish uchun ishlatiladi.
Sharbat
Limon sharbatidan limonad, alkogolsiz ichimliklar va kokteyllar tayyorlash uchun foydalaniladi. Shuningdik baliq uchun marinadlarda ishlatiladi, uning kislotasi esa baliqdagi aminlarni uchuvchan boʻlmagan ammoniy tuzlariga aylantirib neytrallaydi. Natijada goʻshtda kislota qattiq kollagen tolalarini qisman gidrolizlaydi va uni yumshatadi. Buyuk Britaniyada limon sharbati tez-tez kreplarga qoʻshiladi..
Limon sharbati shuningdek, oksidlanishga moyil boʻlgan va tilimlangandan keyin jigarrang boʻladigan (fermentativ qizil tusga kirish), masalan, olma, banan va avakado kabi baʼzi oziq-ovqatlarda qisqa muddatli konservant sifatida ishlatiladi.
Peel
Marokash mamlakatida limonlar bankalarda yoki tuz bochkalarida saqlanadi. Tuz esa limonning qobigʻi va poʻstlogʻiga kirib, ularni yumshatadi shunda deyarli cheksiz davom etishi uchun ularni davolaydi. Shundan soʻng Konservalangan limon turli xil idishlarda ishlatiladi. Konservalangan limonlarni Sitsiliya, Italyan, Yunon va Fransuz taomlarida ham bemalol tatib kurish mumkin.
Limon yogʻi
Limon yogʻi limon terisidagi yogʻli hujayralardan olinadi. Mashina esa hujayralarni parchalaydi va moyni yuvish uchun suv purkagichdan foydalanadi. Yogʻ/suv aralashmasi filtrlanadi va santrifüj orqali ajratiladi.
Barglari
Limon daraxtining barglari odatda choy tayyorlashda, goʻsht va dengiz mahsulotlarini tayyorlash uchun ishlatiladi.
Sanoat
Limonlar fermentatsiyaga asoslangan jarayonlar rivojlanishidan oldin limon kislotasining asosiy tijorat manbai boʻlgan.
Xushboʻy hidi
Limon moyining xushboʻyligi inson immunitet tizimiga taʼsir qilmaydi ammo asab tizimini yaxshilashda kerakli hissa qoʻshishi mumkin.
Limon sharbati sochlarning sariq rangini oshirish uchun ishlatiladi.Natijada namlangan sochlar quyosh nuriga taʼsir qilgandan soʻng, tabiiy yorugʻlik vazifasini bajaradi. Bu sayqallash vazifasini bajaradigan limon kislotasi bilan chambarchas bogʻliq.
Bogʻdorchilik
Limonlar kamida 7 C daraja haroratga muhtoj, shuning uchun ular mo ''tadil iqlimda yil davomida chidamli bo'lolmaydi, ammo ular yetuklashgach qattiqroq va chidamliroq bo' ladi. Sitruslar toʻlib toshgan novdalarni kesish orqali minimal kesishni talab qiladi, eng baland shoxlari esa buta oʻsishini ragʻbatlantirish uchun kesiladi. Yoz davomida eng kuchli oʻsishning uchlarini chimchilash soyabonning yanada moʻl-koʻl rivojlanishini taʼminlaydi. Yetuk oʻsimliklar istalmagan, tez oʻsadigan kurtaklar („suv kurtaklari“ deb ataladi) hosil qilishi mumkinligi sababli, ular oʻsimlikning pastki yoki oʻrta qismidagi asosiy shoxlardan olib tashlanadi.
Ishlab chiqarish
2020-yilda dunyoda limon ishlab chiqarish (hisobot uchun ohak bilan birgalikda) 21,4 million tonnani tashkil etdi. Yuqori ishlab chiqaruvchilar – Hindiston, Meksika, Xitoy, Argentina, Braziliya va Turkiya – umumiy ishlab chiqarishning 65 % ni tashkil qiladi (jadval batafsil yoritilgan).
= "Limon" deb ataladigan boshqa sitrus mevalari =
Galereya
link=//upload.wikimedia.org/wikipedia/commons/thumb/2/26/Jacob_Foppen_van_Es_-_Still_life_with_pitcher.jpg/220px-Jacob_Foppen_van_Es_-_Still_life_with_pitcher.jpg|thumb| Jeykob Foppen van Es: koʻza bilan natyurmort
Allie Thunstrom
<templatestyles src="Module:Infobox/styles.css">
Allie Thunstrom (1988-yil 20-aprelda tugʻilgan ) — amerikalik xokkeychi, Premer Xokkey Federatsiyasi (PHF)dagi Boston Pride jamoasi hujumchisi. Ayni paytda u bir mavsumda urilgan gollar bo'yicha PHF rekordiga ega. U AQSh terma jamoasida ham o'ynagan.
O'rta maktab yillari
Shimoliy Sent-Pol o'rta maktabida o'qigan. U 2006-yilda Minnesota xonim xokkey mukofoti sovrindori bo'lgan. 2006-yilda Associated Press All-State birinchi jamoasiga tayinlangan. Bundan tashqari, u Minnesota shtatida ham futbol va softbol bo'yicha Butunjahon konferensiya va butun shtatida bo'lgan.
NCAA
Tunstrom Boston kolleji uchun kurashayotganda hech qachon o'yinni o'tkazib yubormagan. U to'rt yil davomida 141-o'yinda maydonga tushdi. O'zining katta mavsumida (2009-2010) u 22 ta gol va 7 ta golli uzatmani qayd etdi. Tunstrom "burgutlar"ni gollar va ochkolar bo'yicha boshqardi va mavsumni Xokkey Sharqida eng ko'p gol urish bilan yakunladi.
NWHL
2018-yil 1-avgustda Tunstrom Whitecaps bilan shartnoma imzoladi va bu ham uning NWHL bilan birinchi o'yinchi shartnomasini belgiladi. U 2019-yilda Stecklein jamoasi uchun 4-NWHL All-Star oʻyinida va 2020-yilda Dempsey jamoasi uchun NWHL 5 -Yulduzli oʻyinida qatnashish uchun tanlangan. U 2020-yilgi mahorat tanlovida eng tezkor konkiyda uchish musobaqasida g'olib chiqdi.
2019—2020-yilgi mavsumda Tunstrom 24-o'yinda 36 ochko to'pladi va Whitecaps jamoadoshi Jonna Kertis va Boston Pride hujumchisi MakKenna Brand bilan ligada ikkinchi o'rinni egalladi. U NWHL tarixida bir mavsumda 20 ta gol urgan birinchi futbolchiga aylandi. Tunstrom yarim finalda Metropolitan Rivetersga qarshi o'yinda g'alaba qozongan golni urganidan so'ng, Whitecaps ketma-ket ikkinchi yil Isobel kubogi finaliga chiqdi. Chempionat oxir-oqibat 2019—2020-yilgi koronavirus pandemiyasi tufayli bekor qilindi.
Xalqaro o'yinlari
U 2010-yilda Nyufaundlend shtatining Sent-Jon shahrida bo'lib o'tgan To'rt Millat Kubogi musobaqasida kumush medalni qo'lga kiritdi.
Shaxsiy hayoti
2012-yilda Tunstrom Olimpiya orzularini amalga oshirish uchun xokkeydan tez konkiyda uchishga o'tdi. U 2014—2018-yilgi Olimpiada sinovlarida qatnashgan, biroq jamoaga yutkazib yuborgan. U keyinchalik bandy o'ynadi.
U NHLning sobiq o'yinchisi Pavel Bureni bolalikdagi sevimli o'yinchilaridan biri sifatida qayd etdi.
Geliotropin
Geliotropin, piperonal, C8H6O3 — xushboʻy hidli, organik birikma, rangsiz kristallar. Mol. m. 150,13. Suyuqdanish temperaturasi 37°, qaynash temperaturasi 264°; Sovuq suvda oz, spirt, efir, benzol va b. organik erituvchilarda yaxshi eriydi. Suv bugʻi bilan oson haydaladi. Geliotrop va siren gullarida vanil va baʼzi efir moylari tarkibida uchraydi. Sanoatda G. safrolni KON ishtirokida izomerlash, soʻngra hosil boʻlgan izosafrolni xromli aralashma yoki ozon taʼsirida oksidlash usuli bilan olinadi. Oziqovqat sanoatida, atir-upa i. ch.da, shuningdek iroqi sovunni xushboʻy qilishda ishlatiladi.
Kraft qogʻoz
Kraft qogʻoz (Kraft — mustahkamlik) — zaif pishirilgan uzun tolali sulfat sellulozasidan tayyorlangan yuqori mustahkamlikka ega oʻrash qogʻozi. Yogʻochdan sulfat pulpalash jarayoni orqali ishlab chiqariladi, shuningdek, kraft jarayoni deb ham ataladi.
Kraft qogʻoz 1852-yilda AQShda ishlab chiqilgan. Odatda kraft qogʻoz jigarrang rangda ishlab chiqariladi, lekin uni oqartirish ham mumkin.
Kraft qogʻoz turlari:
Burgu (taom)
Burgu (Burgoo) — burgu goʻshtli styu boʻlib, Irlandiya styusiga yoki Mulligan styusiga oʻxshaydi, koʻpincha makkajoʻxori noni yoki makkajoʻxori maffinlari bilan dasturxonga tortiladi. Koʻpincha ijtimoiy tadbirlarda tayyorlanadi. Oʻrta Gʻarb va Amerika janubida xayriya maqsadlarida mablagʻ toʻplash usuli sifatida mashhur.
Etimologiya
Bu atama noaniq kelib chiqishi, ehtimol uelscha xamirturush va karam soʻzlarining birikmasidan kelib chiqqan.
Tayyorlanishi
Anʼanaviy burgu har qanday goʻsht va sabzavotlardan, jumladan, kiyik goʻshti, olmaxon, opossum, yenot yoki yovvoyi qushlardan tayyorlanadi, bu taom koʻpincha kuz va oʻrim-yigʻim mavsumi bilan bogʻliq. Bugungi kunda mahalliy barbekyu restoranlari oʻzlarining retseptlarida oʻziga xos goʻshtlardan foydalanadilar, odatda choʻchqa goʻshti, tovuq yoki qoʻy, ishlatiladigan ziravorlar bilan birgalikda har bir restoran uchun oʻziga xos lazzat yaratadi.
Oddiy burgu — goʻsht va sabzavotlarning aralashmasi. Choʻchqa goʻshti, tovuq, qoʻy yoki mol goʻshti, koʻpincha dudlangan, ammo boshqa goʻshtlar ham bor. Oddiygina sabzavotlar loviya, makkajoʻxori, bamya, pomidor, karam va kartoshkadir. Burgu sekin pishiriladigan taom boʻlgani uchun, qoʻshilgan sabzavotlardan olingan kraxmal taomni quyultiradi. Biroq, noanʼanaviy pishirishda makkajoʻxori uni, maydalangan loviya, butun don yoki kartoshka kraxmal kabi quyuqlashtiruvchi vositadan foydalanish mumkin. Bundan tashqari, taʼm uchun bulonni (suyak bulonini) qoʻshishingiz mumkin. Masalliqlar kerakli pishirish vaqtiga koʻra qoʻshiladi, birinchi navbatda goʻsht, keyin sabzavotlar va agar kerak boʻlsa, quyuqlashtiruvchi moddalar. Aytishlaricha, yaxshi tayyorlangan burgutda qoshiq tikka turadi. Olma sirkasi, issiq sous, Worcestershire sousi yoki maydalangan qizil qalampir keng tarqalgan ziravorlardir.
Mintaqaviy mashhurlik
Kentukkida burgu tayyorlash koʻpincha hamkorlikdagi harakat va ijtimoiy tadbir boʻlib xizmat qiladi, bunda har bir ishtirokchi bir yoki bir nechta masalliqni olib keladi. Kentukki va Indiana kabi qoʻshni shtatlarda burgu koʻpincha maktablar uchun mablagʻ toʻplash uchun ishlatiladi. Bu sobiq Beysbol Ligasi futbolchisi Olli Beard oilasining ixtirosi ekanligi daʼvo qilingan. Koʻpgina shaharlar oʻzlarining burgulari bilan faxrlanadilar va bu mahalliy tadbirlarda odatiy koʻrinishdir. Illinoys shtatidagi Ahrensvill qishlogʻi oʻzini dunyodagi eng yaxshi burgu uyi deb daʼvo qiladi va har yili burgu festivaliga mezbonlik qiladi, Chandlerville, Illinoys kabi Kass okrugida ham. Bir nechta shaharlar dunyoning burgh poytaxti deb daʼvo qiladilar, jumladan Lorensburg, Kentukki, Owensboro, Kentukki. Illinoys shtatining Brighton shahrida mahalliy anʼanaviy burgu har yili Betsey Ann Picnic qishloq yozgi festivalida tayyorlanadi va dasturxonlarga tortiladi. Kentukki Derbidagi ot poygalarida marosimida koʻpincha dasturxonlarga burga tortiladi va u diniy taom hisoblanadi.
Manbalar
<references group="" responsive="1">
Friedrich Ebert
Ebert 1918-1919-yillardagi Germaniya inqilobida hal qiluvchi shaxs edi. Birinchi jahon urushi oxirida Germaniya respublikaga deb eʼlon qilinganda, u birinchi kansler boʻldi. Uning oʻsha davrdagi siyosati birinchi navbatda Germaniyada tinchlik va osoyishtalikni tiklashga, soʻllarni bostirishga qaratilgan edi. Bu maqsadlarni amalga oshirish uchun u konservativ va millatchi siyosiy kuchlar, xususan, general Vilgelm Groener va oʻng qanot Freikorps boshchiligidagi harbiylar rahbariyati bilan ittifoq tuzdi. Ularning yordami bilan Ebert hukumati bir qator sotsialistik va kommunistik qoʻzgʻolonlarni, shuningdek, oʻngdagi qoʻzgʻolonlarni, shu jumladan Kapp Putschni magʻlub etdi. Bu meros uni yetakchi tarixiy shaxsga aylantirdi.
Yoshligi
thumb|left|upright=0.85|F.Ebert 1890-yil. Ebert 1871-yil 4-fevralda Germaniya imperiyasining Geydelberg shahrida tikuvchi Karl Ebert (1834-1892) va rafiqasi Katarina(1834-1897) oilasida tugʻilgan. Toʻqqiz farzandning yettinchisi edi. Uning uchta ukasi yoshligida vafot etgan. Garchi u universitetda oʻqishni xohlagan boʻlsa-da, oilasida mablagʻ yoʻqligi sababli buning iloji boʻlmadi. Buning oʻrniga, u 1885-yildan 1888-yilgacha sarrojlik kasbini egalladi. Ebert nemis odatiga koʻra, Germaniya boʻylab sayohat qildi, mamlakatni koʻrdi va oʻz hunarining yangi yopnalishlarini oʻrgandi. Manngeymda uni amakisi 1889-yil]]da unga aʼzo boʻlgan Sotsial-demokratik partiya bilan tanishtirgan. Ebert Karl Marks va Fridrix Engelsning asarlarini oʻrgangan boʻlsa-da, u oʻsha paytdagi ishchilar ahvolini yaxshilaydigan amaliy va tashkiliy masalalarga qaraganda mafkuraga unchalik qiziqmasdi. Ebert siyosiy faoliyati tufayli politsiyaning „qora roʻyxati“ga kiritilgan. Shuning uchun u doimiy ravishda yashash joyini oʻzgartirgan. 1889-1891-yil]]larda u Kassel, Braunshveyg, Elberfeld-Barmen, Remshayd, Kvakenbryuk va Bremen shaharlarida yashab, u yerda Sattlerverbandning (Saddlerlar uyushmasi) mahalliy boʻlimlariga asos solgan va ularga raislik qilgan.
Shu bilan birga, Ebert SPD gʻalaba qozonish imkoniyati boʻlmagan saylov okruglarida (1898 Vechta (Oldenburg), 1903 va 1906 Stade (Gannover provinsiyasi)) bir necha marta Reyxstag (Germaniya parlamenti) deputatligiga nomzodini qoʻygan. Biroq, 1912-yilda u Elberfeld-Barmen (hozirgi Vuppertalning bir qismi) okrugi boʻyicha Reyxstagga saylangan. Bu SPDni 397 aʼzodan 110 tasi bilan Reyxstagdagi eng kuchli partiyaga aylantirgan va Markaz partiyasidan oʻzib ketgan saylov boʻldi. 1913-yil 13-avgustda Avgust Bebel vafotidan soʻng Ebert 20-sentabrda Yenada boʻlib oʻtgan qurultoyda 473 ovozdan 433 ovoz bilan qoʻshma partiya raisi etib saylandi. Uning hamraisi Hugo Haase edi. thumb|Ebert rafiqasi Luiza va ularning bolalari bilan chapdan oʻngga: Fridrix, Georg va Geynrix (Rojdestvo 1898)
Parlamentlashtirish
Germaniya urushda 1918-yil yoz oxiri va kuzida magʻlub boʻldi. Ludendorf Germaniya imperiyasining „parlamentizatsiyasi“ ni, yaʼni hokimiyatni Reyxstagda koʻpchilikni tashkil etgan partiyalarga (SPD, Markaz partiyasi va Taraqqiyot partiyasi) oʻtkazishni yoqlay boshladi.